Fenella Paton
Articles with hCards
Fenella Paton ma ọ bụ Fenella Crombie (29 Jenụwarị 1901 - 21 Ọktoba n’afọ 1949) bụ onye ọrụ ebere na onye ọsụ ụzọ nke ụmụnwanyị. O guzobere ụlọ ọgwụ mbụ na-egbochi ịmụ nwa na Aberdeen.

Oge ọ malitere 
A mụrụ Paton na London nye Minna Wason na John W. Crombie.

A mụrụ ya n'ezinụlọ ndọrọ ndọrọ ọchịchị. Nna ya bụ onye Liberal MP maka Kincardineshire nakwa nna nna ya bụ Liberal MP Eugene Wason.

Paton lụrụ John David Paton, nke Grandhome, n’afọ 1923. Ha biri na Aberdeen ma nwee ụmụnwoke abụọ na ụmụnwanyị anọ.

Ebe Ọdịmma Ụmụnwanyị nke Aberdeen 
N'ịbụ onye ọrụ Marie Stopes kpaliri, Paton guzobere Aberdeen Women's Welfare Centre n’afọ 1926. O nyere ndụmọdụ gbasara igbochi ọmụmụ nye ụmụnwanyị obodo.

Paton na ndị ọrụ afọ ofufo na-elekọta ụlọ ọgwụ ahụ. Na mbido, ndị otu ahụ nwere dọkịta ezinụlọ, Dr Florence Malcolm, na Nọọsụ, Mrs Rae. Ọ bụ ezie na ụlọ ọgwụ ahụ enweghị njikọ na nzukọ Marie Stopes, Paton na Stopes na-ederịta akwụkwọ ozi ma Stopes gara ụlọ ọgwụ ahụ n’afọ 1933. Mgbe nleta a gasịrị, a họpụtara Dr Kathleen Fraser.

Ọ bụ Paton, nne ya, na ndị enyi ya kwadoro ụlọ ọgwụ ahụ. N'afọ 1935, Kansụl Obodo Aberdeen malitere inyr ego maka ngalaba etiti ahụ. Paton kwadoro ụlọ ọgwụ ahụ ruo n'afọ 1948, mgbe e wegara ya na National Health Service.

Ọrụ ebere 
Paton bụ onye otu ọtụtụ ọrụ ebere na òtù dị na Aberdeen, gụnyere YWCA.

E toro ya maka itinye aka na St Katherine's Community Club, nke nyeere ụmụagbọghọ si n'ezinụlọ na-arụ ọrụ aka site na ịhazi ọrụ mmekọrịta na agụmakwụkwọ.

Ebensidee